TÁJÉKOZTATÓ A TOVÁBBKÉPZÉSRŐL

1. **A képzés általános adatai:**

* Megnevezése: **Tunyogi Gyógyító Játékterápia (TGYJ) sérült csecsemők és kisgyermekek komplex korai fejlesztésére – Haladó tanfolyam**
* Alapítási engedély száma: **120/10/2023**
* Jellege: **akkreditált pedagógus-továbbképzési program,** a 277/1997. (XII. 22.) számú Kormányrendelet (a pedagógus-továbbképzésről) értelmében **beszámít a pedagógusok hétévenkénti továbbképzési kötelezettségének teljesítésébe**
* Formája: **jelenléti képzés**
* A képző intézmény felnőttképzési nyilvántartási száma: **B/2021/001977**
  1. **Felnőttképzéshez kapcsolódó szolgáltatások**

**A képző intézmény** az általa folytatott felnőttképzéshez a következő kapcsolódó szolgáltatásokat nyújtja, ezek igénybevételét a képzés során – a szervezőkkel történő egyeztetés után – a résztvevő bármikor kérheti:

* kiegészítő egyéni konzultáció az előadókkal, gyakorlatvezetőkkel
* a képző intézmény szakkönyv-gyűjteményéből kölcsönzési lehetőség

1. **A tanfolyamra jelentkezés előfeltételei:**
   1. **Megfelelő végzettség**

* egyetem/MA, MSc
* főiskola/BA, BSc
  1. **Megfelelő szakképzettség**
* gyógypedagógus, bármely szakirányon
* logopédus
* konduktor
* gyógytornász
* fejlesztő pedagógus (tanító)
  1. **A TGYJ Alapozó tanfolyam sikeres elvégzését igazoló tanúsítvány**

1. **A képzés ismeretanyaga**

* a**Tunyogi Gyógyító Játékterápia**(TGYJ) **elméleti alapjai, tudományos háttere**
* a**TGYJ-foglalkozások típusai, tervezése, megvalósítása**
* **kiegészítő gyermekorvosi ismeretek** (gyermekneurológiai és gyermekgyógyászati ismeretek a gyakorlatban)
* az **eltérő fejlődésmenet a gyakorlatban:** egy eltérő fejlődésmenetű gyermek nyomon követése, **értékelési lap készítése**
* a **TGYJ-t alkalmazó team, a TGYJ-terapeuta önképzésének** megvalósulása
* a **TGYJ vizsgálati protokollja; felvételi státusz és fejlesztési terv készítése**
* a **TGYJ mentálhigiénés vonatkozásai,** a család megsegítése

1. **Képzési idő, ütemezés, helyszín**

* A képzés teljes óraszáma: **90 óra** (elmélet: 45, gyakorlat: 45)
* A képzés időpontja: ……………………-tól ……………………..-ig
* A képzés ütemezése:**3 x 3,5 nap, szerdától szombatig**; a TGYJ három különböző programidőszakában; a **képzés kezdetekor** beiktatva egy **kiegészítő kedd délután 1 x 3 óra** (beiratkozási és adminisztrációs tevékenységek elvégzésére)
* **Megvalósítandó tananyagegységek összóraszáma: 90 óra (elmélet: 45, gyakorlat: 45)**

|  |  |  |  |
| --- | --- | --- | --- |
|  | **Tanegység** | **Elméleti órák száma** | **Gyakorlati órák száma** |
| **1.** | **A Tunyogi Gyógyító Játékterápiával (TGYJ) elméleti alapjai, tudományos háttere** | 5 | 2 |
| **2.** | **A TGYJ-foglalkozások típusai, tervezése, megvalósítása 1.** | 6 | 12 |
| **3.** | **Kiegészítő gyermekorvosi ismeretek, az eltérő fejlődésmenet a gyakorlatban 1.** | 4 | 1 |
| **4.** | **A TGYJ-foglalkozások típusai, tervezése, megvalósítása 2.** | 2 | 6 |
| **5.** | **Kiegészítő gyermekorvosi ismeretek, az eltérő fejlődésmenet a gyakorlatban 2.** | 6 | 4 |
| **6.** | **A Tunyogi Gyógyító Játékterápiát alkalmazó team** | 7 | 5 |
| **7.** | **A TGYJ vizsgálati protokollja** | 8 | 5,5 |
| **8.** | **A TGYJ-foglalkozások típusai, tervezése, megvalósítása 3.** | 0,5 | 5 |
| **9.** | **Kiegészítő gyermekorvosi ismeretek, az eltérő fejlődésmenet a gyakorlatban 3.** | 2,5 | 0,5 |
| **10.** | **A TGYJ mentálhigiénés vonatkozásai, a család megsegítése** | 3 | 2,5 |
| **11.** | **A továbbképzés ismereteinek összegzése, lezárás** | 1 | 1,5 |

* **A képzés helyszíne: Tunyogi Gyógyító Játszóház Alapítvány**, 1064 Budapest, Rózsa u. 46. fszt. 1.

1. **A képzési díj mértéke és fizetésének módja:**

* Fizetendő képzési díj egy összegben feltüntetve: **150 000 Ft**
* **Fizetés ütemezése:** egy összegben a beiratkozás napján; vagy az első részletet a beiratkozás napján, a második részletet a tanfolyam második szakaszában, a harmadik részletet a tanfolyam lezárásáig
* **Fizetés módja:** átutalás vagy készpénz

1. **A továbbképzés végére teljesítendő tartalmi követelmények:**

* **a TGYJ szakmai módszertana elméletének**sikeres**elsajátítása**
* **eredeti** végzettséghez, **szakképzettséghez illeszkedően egy szenzomotoros vagy tanulási képességet fejlesztő, ill. logopédiai program megtervezése és gyakorlati megvalósítása a helyszínen**, a programhoz illeszkedő **dramatikus játékkeret** megteremtésével és következetes alkalmazásával
* képessé válni arra, hogy **a fejlesztő foglakozás vezetése közben egyenlő mértékű figyelem irányuljon a csoport és benne az egyének haladására** és észrevenni a közvetlen vagy szóban irányítható beavatkozások szükségességét
* képessé válni **a gyermek aktuális terhelhetőségi állapotához igazítani a program megvalósítását**
* képessé válni**a differenciálás szükségességét felismerni** és megfelelő módon alkalmazni
* képessé válni**példát mutatni** a foglalkozáson a gyermekével együtt részt vevő **szülőnek a játék kiemelt szerepére a gyermek által leküzdendő nehézségekben**
* képessé válni**átlátni a csoport fejlődését,** azt helyesen értékelni, ennek megfelelően **dönteni a csoportban maradásról,** valamint **meghatározni a következő időszak fejlesztési feladatait**
* a **TGYJ szakmai módszertanának sikeres alkalmazása** a fejlesztésre jelentkező **gyermek vizsgálatában**, ennek alapján képessé válni **adekvát felvételi státuszt és fejlesztési tervet készíteni számára**
* képessé válni a **gyermek fejlesztésének lezárásakor** szakmailag **korrekt értékelési lapot, ill. p**
* **edagógiai szakvéleményt írni**

1. **A továbbképzésben elsajátítottak záró ellenőrzési módjának megnevezése, leírása, formai követelmények**
   1. **A záró ellenőrzés módja**

* A résztvevő **a Tunyogi Pedagógiai Szakszolgálatban *zárófoglalkozást tart*** egy általa kiválasztott csoportnak (a továbbképzés során elsajátított elméleti és gyakorlati ismeretek alapján) az értékelést végző bizottság 2 tagjának jelenlétében, melyről videófelvételt is készül (az adatkezelés érvényben lévő szabályainak betartásával). A zárófoglalkozásról készült videófelvétel összevágott változatát a résztvevő az értékelést végző **bizottság részére elektronikus formában** a megadott határidőre **eljuttatja.** A zárfoglalkozáshoz írásbeli tervezet készítése is szükséges, melyet a foglalkozás tartása előtt kell a bizottság részére elektronikus formában elküldeni.
* A zárófoglalkozásról ***önreflexió*** készítése: a résztvevő értékeli saját teljesítményét, játékvezetői szerepét, bemutatja a foglalkozás tervezésekor figyelembe vett szempontokat, elemzi ezeknek megvalósulását. Az önreflexiót az értékelést végző **bizottság részére elektronikus formában** a megadott határidőre **eljuttatja.**
* A résztvevő **megtekint egy vizsgálati felvételt a** továbbképzés **helyszínén** (megfelelő időkeret biztosítása mellett), erről **jegyzeteket készíthet**. A felvétel alapján a **továbbképzés végeztével *röviden elemzi az aktuális vizsgálatot,*** majd ***felvételi státuszt* és *fejlesztési tervet* készít a kisgyermek számára.** Ebben a dokumentumban körülbelül féléves időtartamra kijelöli a fejlesztendő területeket, valamint saját eredeti végzettségéhez illeszkedve részletezi a szenzomotoros, ill. tanulási képesség fejlesztési területein az elérendő célokat. Az elkészült dokumentumokat értékelést végző **bizottság részére elektronikus formában** a megadott határidőre **eljuttatja.**
* A résztvevő **a hospitálások során végigkíséri egy általa választott kisgyermek fejlődését a tanfolyam egész ideje alatt.** A tanfolyam lezárultával **a kisgyermek fejlettségi szintjéről, elért eredményeiről *értékelési lapot* készít, melyet az** értékelést végző **bizottság részére elektronikus formában** a megadott határidőre **eljuttatja.**
  1. **Formai követelmények**
* A ***zárófoglalkozás* véglegesített *írásbeli tervezetét* pdf formátumban** kell eljuttatni az értékelő bizottságnak legkésőbb **a zárófoglalkozás előtt 2 munkanappal**, melyet a foglalkozás előtt nyomtatott formában átad a bizottságnak. A **tervezetből 2 változatot** szükséges készíteni: az **egyik a TGYJ adott programidőszaka egészének tervezetét** tartalmazza, a **másik az ebből leszűkített, megtartandó foglalkozás tervezete.** Az első változatot nyomtatott formában a szülők részére a foglalkozást követően átadja. **Egyéb formai követelmények** tekintetében a hospitálások és elméleti foglalkozások alatt megismert **TGYJ-programok nyomtatott változatai az irányadók**.
* A ***zárófoglalkozásho*z** kapcsolódót ***önreflexiót*****pdf formátumban** kell eljuttatni az értékelő bizottságnak A dolgozat **legfeljebb 2 A/4-es oldal** terjedelmű lehet, Egyéb formai követelmények: **Times New Roman** betűtípus, **12-es** betűméret; **1,5-es sortáv**, **oldalszámozás a lap alján, jobb oldalt**; **fejlécben** a résztvevő neve, a tanfolyam megnevezése, évszám.
* A ***vizsgálat rövid elemzése*** **legfeljebb 2 A/4-es oldal** terjedelmű lehet. Egyéb formai követelmények: **Times New Roman** betűtípus, **12-es** betűméret; **1,5-es sortáv, oldalszámozás a lap alján, jobb oldalt**; **fejlécben** a résztvevő neve, a tanfolyam megnevezése, évszám. Ezt a dokumentumot, valamint a ***felvételi státuszt*** és a ***fejlesztési tervet*** **pdf formátumban** kell eljuttatni az értékelő bizottságnak. Ez utóbbi két dokumentum külön-külön legfeljebb **1 A/4-es oldal** terjedelmű lehet. Az ezekre vonatkozó **egyéb formai követelmények** tekintetében a hospitálások és elméleti foglalkozások alatt megismert, a **TGYJ szakmai protokollja alapján készült** felvételi státuszok és fejlesztési tervek az **irányadók.**
* **Az *értékelési lapot* pdf formátumban** kell eljuttatni az értékelő bizottságnak. A dokumentum legfeljebb **1 A/4-es oldal** terjedelmű lehet. **Egyéb formai követelmények** tekintetében a hospitálások és elméleti foglalkozások alatt megismert, a **TGYJ szakmai protokollja alapján készült** értékelési lapok az **irányadók.**

1. **A képzés elvégzésével megszerezhető dokumentum: Tanúsítvány**

* A tanúsítvány megszerzésével a résztvevőt **Tunyogi Gyógyító Játékterapeutává válik és a Tunyogi Gyógyító Játékterápiát** mint komplex korai fejlesztő módszert **önállóan alkalmazhatja az eredeti szakképzettségének megfelelő területen** (kognitív fejlesztés, logopédia, mozgásfejlesztés)**.**
* A tanúsítvány a résztvevőt **nem jogosítja munkakör betöltésére**.
* A tanúsítvány megszerzése után a **résztvevő** **minden** olyan általa készített **dokumentumon**, amely a **Tunyogi Gyógyító Játékterápia alkalmazásával összefüggésben** keletkezik, **köteles a TGYJ** 213 632 számon lajstromozott **módszerének nevét, valamint a TGYJ** 213 629 számon védjegyként lajstromozott **logóját feltüntetni**.

1. **A tanúsítvány kiadásához szükséges követelmények:**

* **részvétel** az **összóraszám 90 %-án**
* a **hospitálások alkalmával** a megadott szempontok szerint **jegyzetek készítése**
* gyakorlati feladatként egy **eltérő fejlődésű gyermek segítése a foglalkozások során szülőhelyettesként**
* **felkészülés egy**, a résztvevő eredeti végzettségéhez illeszkedő **TGYJ-foglalkozás vezetésére** és annak **megvalósítása az** Alapítvány által fenntartott **intézményben**
* **kiselőadás tartása** a csoportban, megadott témát feldolgozva
* a továbbképzés folyamán kiadott **házi feladatok** elkészítése és **leadása a megadott határidőre**
* a **záródokumentumok** elkészítése, **leadása a képzés lezárása utáni 10. nap éjfélig**

1. **A képzésről való hiányzás megengedett mértéke, túllépésének jogkövetkezményei**

* Az elméleti tanórákról, a gyakorlati foglalkozásokról, illetve a konzultációkról való megengedett hiányzás mértéke: **10%**
* A megengedett hiányzás **túllépése esetén** a képzésben résztvevőt érintő következmények: a **résztvevő kizárható a képzési folyamatból** a szervezők döntése alapján. **Méltányossági okból** történő egyéni elbírálás esetén a szervezők az előadókkal és a gyakorlatvezetőkkel közösen meghatározzák **a hiányzás pótlásának módját**, amelyet a résztvevőnek teljesítenie kell**.**

1. **A sikertelen teljesítés, a programból való kimaradás, illetve visszalépés jogkövetkezményei**
   1. **Sikertelen teljesítés**

* Amennyiben a résztvevő a záró ellenőrzésre benyújtott összes dokumentumára **„nem felelt meg”** értékelést kap, a továbbképzés teljesítése sikertelennek minősül.
* A résztvevőnek a **sikertelen teljesítés után egy alkalommal** lehetősége van az ellenőrző bizottság által meghatározott határidőn belül **újra beadni** a dokumentumokat. Amennyiben ezek értékelése **„megfelelt”** lesz, úgy a t**ovábbképzés teljesítése sikeres lesz**, a résztvevő átveheti a sikeres elvégzést igazoló tanúsítványt.
* Amennyiben a résztvevő által **újra beadott záró dokumentumokat** az ellenőrző bizottság ismét **„nem felelt meg”** minősítéssel értékeli, úgy a résztvevőnek a továbbképzés sikeres teljesítése érdekében az ellenőrző **bizottság által meghatározott tanagyegysége(ke)t meg kell ismételnie egy másik Haladó tanfolyamhoz való csatlakozással**. Ennek teljesítéséhez **a továbbképzés díjának 15%-át (23 500 Ft-ot)** kell megfizetni az **újabb tanfolyamhoz való csatlakozás kezdő napján**, készpénzzel vagy átutalással.
  1. **Programból való kimaradás**
* A programból való, bármilyen okból történő kimaradás esetén a résztvevő **írásban kérvényezheti** a szervezőktől egy **következő Haladó tanfolyamhoz való csatlakozását**. A lezárt tanegysége(ke)t a résztvevőnek nem kell ismételnie, azok teljesítése beszámítandó, elegendő a nem lezárt tanegységtől folytatni a továbbképzést.
* Amennyiben a programból kimaradó résztvevő egy következő Alapozó tanfolyamhoz történő csatlakozással folytatni kívánja tanulmányait, akkor a **már befizetett továbbképzési díjon felül csak akkor terheli újabb fizetési kötelezettség, ha a befizetést az előző tanfolyamon két részletben kérte és a második részlet fizetése még nem történt meg.**
* Amennyiben a programból **kimaradó résztvevő nem kívánja folytatni tanulmányait**, abban az esetben a tudomásul veszi, hogy a képzésből való kimaradása **nem jelent mentességet a képzési díj teljesítményarányos megfizetése alól, és ez nem ad lehetőséget a már befizetett képzési díj visszafizetésére.**
  1. **Visszalépés**
* A programból való **visszalépési szándékot legkésőbb a program indulása előtt 3 nappal** a képző intézmény **e-mail** címére eljuttatott írásbeli kéréssel **kell jelezni** – ez nem jár díjfizetési kötelezettséggel.
* A visszalépő résztvevő **kérheti az addig megadott személyes adatainak** (pl. e-mail cím, telefonszám) a **törlését** a képző intézmény adatnyilvántartó rendszeréből.
* A visszalépő résztvevő **jelezheti szándékát egy később induló Haladó tanfolyamon való részvételre** és kérheti az addig megadott személyes adatainak (pl. e-mail cím, telefonszám) a további megőrzését a képző intézmény adatnyilvántartó rendszerében.